CELEX: 32007R1537
Language: sl
Date: 2007-12-20 00:00:00
Title: Uredba Komisije (ES) št. 1537/2007 z dne 20. decembra 2007 o odobritvi nadomestil organizacijam proizvajalcev za tuna, dobavljenega predelovalni industriji med 1. januarjem in 31. marcem 2007

21.12.2007   
            
            
               SL
            
            
               Uradni list Evropske unije
            
            
               L 337/46
            
         
      UREDBA KOMISIJE (ES) št. 1537/2007
   z dne 20. decembra 2007
   o odobritvi nadomestil organizacijam proizvajalcev za tuna, dobavljenega predelovalni industriji med 1. januarjem in 31. marcem 2007
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 104/2000 z dne 17. decembra 1999 o skupni ureditvi trgov za ribiške proizvode in proizvode iz ribogojstva (1) in zlasti člena 27(6) Uredbe,
   ob upoštevanju naslednjega:
   
               (1)
            
            
               Nadomestilo iz člena 27 Uredbe (ES) št. 104/2000 se lahko pod določenimi pogoji odobri organizacijam proizvajalcev tuna v Skupnosti za količine tuna, dobavljene predelovalni industriji v koledarskem četrtletju, na katerega se nanašajo zabeležene cene, kadar povprečna prodajna cena četrtletja na trgu Skupnosti in uvozna cena z morebitnimi izravnalnimi dajatvami ne presegata 87 % proizvodne cene v Skupnosti za zadevni proizvod.
            
         
               (2)
            
            
               Analiza položaja na trgu Skupnosti je pokazala, da sta bili povprečna prodajna cena četrtletja na trgu in uvozna cena iz člena 27 Uredbe (ES) št. 104/2000 za belega tuna (Thunnus alalunga) med 1. januarjem in 31. marcem 2007 nižji od 87 % veljavne proizvodne cene v Skupnosti, določene z Uredbo Sveta (ES) št. 1969/2006 (2).
            
         
               (3)
            
            
               Upravičenost do nadomestila se določi na podlagi prodaj, katerih računi nosijo datume iz zadevnega četrtletja in ki so bile uporabljene za izračun povprečne mesečne prodajne cene v skladu s členom 4 Uredbe Komisije (ES) št. 2183/2001 z dne 9. novembra 2001 o podrobnih pravilih za uporabo Uredbe Sveta (ES) št. 104/2000 o dodelitvi kompenzacijskih plačil za tuna, namenjene za predelovalno industrijo (3).
            
         
               (4)
            
            
               Znesek nadomestila v skladu s členom 27(2) Uredbe (ES) št. 104/2000 ne sme v nobenem primeru preseči razlike med sprožitvenim pragom in povprečno prodajno ceno zadevnega proizvoda na trgu Skupnosti ali pavšalnega zneska, ki znaša 12 % tega praga.
            
         
               (5)
            
            
               Količine, upravičene do nadomestila, ne smejo za zadevno četrtletje v nobenem primeru preseči zgornjih mej, določenih v členu 27(3) Uredbe (ES) št. 104/2000.
            
         
               (6)
            
            
               Količine belega tuna (Thunnus alalunga), prodane in dobavljene predelovalni industriji s sedežem na carinskem območju Skupnosti, so bile v zadevnem četrtletju večje od prodanih in dobavljenih količin v istem četrtletju zadnjih treh ribolovnih let. Ker zadevne količine presegajo zgornjo mejo iz člena 27(3) Uredbe (ES) št. 104/2000, je treba omejiti skupno količino teh proizvodov, upravičenih do nadomestila.
            
         
               (7)
            
            
               V skladu z zgornjimi mejami iz člena 27(4) Uredbe (ES) št. 104/2000 za izračunavanje višine nadomestila, ki se odobri vsaki organizaciji proizvajalcev, je treba količine, upravičene do nadomestila, porazdeliti med zadevne organizacije proizvajalcev sorazmerno s proizvodnjo posamezne organizacije v istem četrtletju ribolovnih let 2004, 2005 in 2006.
            
         
               (8)
            
            
               Ukrepi, predvideni s to uredbo, so v skladu z mnenjem Upravljalnega odbora za ribiške proizvode –
            
         SPREJELA NASLEDNJO UREDBO:
   Člen 1
   Nadomestilo iz člena 27 Uredbe (ES) št. 104/2000 se odobri za obdobje od 1. januarja do 31. marca 2007 za belega tuna (Thunnus alalunga).
   Najvišji znesek nadomestila se v skladu s prvo in drugo alineo člena 27(2) Uredbe (ES) št. 104/2000 določi na 5 EUR/tono.
   Člen 2
   1.   Skupna količina, upravičena do nadomestila, je 34,320 tone belega tuna (Thunnus alalunga).
   2.   Porazdelitev skupne količine med zadevne organizacije proizvajalcev je določena v Prilogi.
   Člen 3
   Ta uredba začne veljati sedmi dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. decembra 2007
      
         
            Za Komisijo
         
         Joe BORG
         
         
            Član Komisije
         
      
   
   
      (1)  UL L 17, 21.1.2000, str. 22. Uredba, kakor je bila nazadnje spremenjena z Aktom o pristopu iz leta 2007.
   
      (2)  UL L 368, 23.12.2006, str. 1.
   
      (3)  UL L 293, 10.11.2001, str. 11.
   
      PRILOGA
      Porazdelitev količine tuna, upravičene do nadomestila za obdobje od 1. januarja do 31. marca 2007 v skladu s členom 27(4) Uredbe (ES) št. 104/2000, med organizacije proizvajalcev po odstotnih skupinah nadomestila:
      
                  (v tonah)
               
            
                  Beli tun (Thunnus alalunga)
               
               
                  Količine, upravičene do 100 % nadomestila
                  (člen 27(4), prva alinea)
               
               
                  Količine, upravičene do 50 % nadomestila
                  (člen 27(4), druga alinea)
               
               
                  Skupaj količine, upravičene do nadomestila
                  (člen 27(4), prva in druga alinea)
               
            
                  OPAGAC
               
               
                  11,940
               
               
                  0
               
               
                  11,940
               
            
                  OPTUC
               
               
                  0
               
               
                  0
               
               
                  0
               
            
                  OP 42
               
               
                  0
               
               
                  0
               
               
                  0
               
            
                  ORTHONGEL
               
               
                  0,271
               
               
                  22,109
               
               
                  22,380
               
            
                  APASA
               
               
                  0
               
               
                  0
               
               
                  0
               
            
                  MADEIRA
               
               
                  0
               
               
                  0
               
               
                  0
               
            
                  Skupnost – skupaj
               
               
                  12,211
               
               
                  22,109
               
               
                  34,320